จิวท่าย

จิวท่าย หรือ โจวไท่ (เสียชีวิตประมาณปี ค.ศ. 223) ชื่อรอง โย่วผิง เป็นนายทหารที่รับใช้ซุนกวน ขุนศึกในช่วงปลายราชวงศ์ฮั่นตะวันออกและช่วงต้นยุคสามก๊กของประเทศจีน ก่อนหน้านั้นรับใช้ซุนเซ็ก ผู้เป็นพี่ชายซุนกวนและผู้ดำรงตำแหน่งคนก่อนหน้า

 รับใช้ซุนเซ็ก 
จิวท่ายมาจากเมืองเซี่ยไก๋ () นครจิ่วเจียง () (ปัจจุบันคืออำเภอเฟิ่งไถ มณฑลอานฮุย) มีอุปนิสัยซื่อสัตย์และสุภาพ ในช่วงประมาณต้นทศวรรษ 190 จิวท่ายและเจียวขิมเข้ามารับใช้ซุนเซ็กที่กำลังพิชิตกังตั๋งและออกรบร่วมกันหลายครั้ง หลังจากอองลองยอมแพ้ ซุนเซ็กได้ยึดครองนครกัวจิ (ปัจจุบันคือนครเช่าชิง มณฑลเจ้อเจียง) และแต่งตั้งจิวท่ายเป็นผู้นำทหารหน่วยพิเศษ () และมอบทหารส่วนหนึ่งไว้ใต้บังคับบัญชา(周泰字幼平，九江下蔡人也。 ... 與蔣欽隨孫策為左右，服事恭敬，數戰有功。策入會稽，署別部司馬，授兵。) Sanguozhi vol. 55.

 ช่วยชีวิตซุนกวน 
ซุนกวน ผู้เป็นน้องชายของซุนเซ็ก ชื่นชอบในตัวจิวท่ายจึงขอให้จิวท่ายย้ายไปอยู่ในหน่วยของเขา มีอยู่ครั้งหนึ่ง ซุนเซ็กยกทัพไปปราบโจรที่ลุกฮือขึ้นมาในหกเมืองของนครกัวจิ และทิ้งซุนกวนไว้ในเมืองเชวี่ยนเฉิง (宣城縣; ปัจจุบันคือเมืองเชวี่ยนเฉิง มณฑลอานฮุย) กับนายทหารไม่ถึง 1,000 นาย ซุนกวนประมาทและไม่ได้ตั้งแนวรับเอาไว้ เมื่อโจรนับพันบุกเข้ามา ซุนกวนพยายามหนี แต่ก็ถูกล้อมเอาไว้ โจรเหล่านั้นเข้าโจมตีซุนกวนและฆ่าม้าทิ้ง ทำให้คนของซุนกวนตื่นตระหนก มีเพียงจิวท่ายเท่านั้นที่พุ่งเข้าไปปกป้องซุนกวนและทำให้คนของซุนกวนที่อยู่ใกล้เขาฮึดสู้ขึ้นมาอีกครั้ง หลังจากปราบโจรสำเร็จ จิวท่ายมีบาดแผลลึก 12 แห่งทั่วร่างกายและใช้เวลานานพอสมควรในการฟื้นฟู ถ้าวันนั้นจิวท่ายไม่อยู ซุนกวนก็คงตายไปแล้ว ซุนเซ็กประทับใจในความกล้าหาญจึงแต่งตั้งจิวท่ายเป็นเจ้าเมือง (長) เฉิ้งกู่ (春穀縣; ปัจจุบันคือทางตะวันตกเฉียงเหนือของเมืองฝันชั้ง มณฑลอานฮุย)(權愛其為人，請以自給。策討六縣山賊，權住宣城，使士自衞，不能千人，意尚忽略，不治圍落，而山賊數千人卒至。權始得上馬，而賊鋒刃已交於左右，或斫中馬鞌，衆莫能自定。惟泰奮激，投身衞權，膽氣倍人，左右由泰並能就戰。賊旣解散，身被十二創，良乆乃蘇。是日無泰，權幾危殆。策深德之，補春穀長。) Sanguozhi vol. 55.

 รบกับเล่าซุน 
ในปี 199 จิวท่ายติดตามซุนเซ็กเพื่อบุกโจมตีเล่าชุนที่เมืองหวัน (皖縣; ปัจจุบันคือเมืองเฉียนชั่น มณฑลอานฮุย) และหองจอที่นครเจียงเซีย (江夏郡; เมืองหลวงของเจียงเซียปัจจุบันอยู่ที่เขตซินโจว เมืองอู่ฮั่น มณฑลหูเป่ย์) เมื่อกลับมาจากการรบ จิวท่ายเดินทางผ่านนครยู่จัง (豫章郡) และได้รับการแต่งตั้งเป็นเจ้าเมือง (長) อี๋ฉ้วน (宜春縣; ปัจจุบันคือนครอี๋ฉ้วน มณฑลเจียงซี) ชาวเมืองที่อยู่ภายใต้การปกครองของจิวท่ายช่วยจัดหาเงินทุนและเสบียงที่จำเป็นให้แก่กองทัพของเขา(後從攻皖，及討江夏，還過豫章，復補宜春長，所在皆食其征賦。) Sanguozhi vol. 55.

 รับใช้ซุนกวน 
ซุนเซ็กถูกลอบสังหารในปี 200 ขณะกำลังออกล่าสัตว์ โดยซุนกวนรับช่วงต่อ ในปี 208 จิวท่ายเข้าร่วมรบในศึกเจียงเซีย ภายหลังในปีนั้น จิวท่ายเข้าร่วมรบในศึกเซ็กเพ็กภายใต้การบัญชาของจิวยี่และเทียเภา ทัพพันธมิตรของซุนกวนและเล่าปี่เอาชนะทัพโจโฉไปได้ ไม่นานหลังจากศึกเซ็กเพ็ก จิวท่ายรบในศึกเจียงหลิง ทัพซุนกวนเอาชนะโจหยินและยึดนครหนาน (南郡; ปัจจุบันคือเมืองจิงโจว มณฑลหูเป่ย์) หลังจากจบศึก จิวท่ายได้รับคำสั่งให้ไปรักษาการณ์ที่เมืองเสิน ()(從討黃祖有功。後與周瑜、程普拒曹公於赤壁，攻曹仁於南郡。荊州平定，將兵屯岑。) Sanguozhi vol. 55.

 ศึกหรูฉื้อ 
ในปี 217 โจโฉบุกซุนกวนอีกครั้ง นำไปสู่ศึกหรูฉื้อ จิวท่ายเข้าร่วมรบในแนวป้องกัน และทัพซุนกวนสามารถเอาชนะไปได้ หลังจากโจโฉถอยทัพ จิวท่ายได้รับการแต่งตั้งเป็นขุนพลปราบคนเถื่อน () และได้รับคำสั่งให้ป้องกันหรูฉื้อไว้ ในช่วงเวลานั้น จูเหียนและชีเซ่งก็อยู่ที่หรูฉื้อและเป็นผู้ใต้บัญชาของจิวท่าย แต่ก็ลังเลที่จะรับคำสั่ง ซุนกวนเดินทางไปยังหรูฉื้อและจัดงานเลี้ยงให้แก่นายหทารที่นั่น ซุนกวนรินเหล้าให้จิวท่ายด้วยตัวเองและขอให้จิวท่ายถอดชุดออก ซุนกวนชี้ไปยังทุกแผลและถามว่าได้แผลมาจากไหน จิวท่ายก็ตอบว่าแผลนี้มาจากศึกนี้ เมื่อตอบเสร็จ ซุนกวนบอกให้จิวท่ายใส่ชุดและพวกเขาก็มีความสุขกันตลอดทั้งคืน ในวันรุ่งขึ้น ซุนกวนออกประกาศให้มอบร่มจักรพรรดิแก่จิวท่าย(曹公出濡須，泰復赴擊，曹公退，留督濡須，拜平虜將軍。時朱然、徐盛等皆在所部，並不伏也，權特為案行至濡須鄔，因會諸將，大為酣樂。權自行酒到泰前，命泰解衣，權手自指其創痕，問以所起。泰輒記昔戰鬬處以對，畢，使復服，歡讌極夜。其明日，遣使者授以御蓋。) Sanguozhi vol. 55.

เจียงเปี่ยวเฉฺวียน () ระบุเพิ่มเติมไว้ว่า

จูเหียน ชีเซ่ง และคนอื่น ๆ ประทับใจในตัวจิวท่ายและยอมรับคำสั่งแต่โดยดี

 บุกจิงโจว 
ในปี 219 ซุนกวนส่งลิบองไปบุกยึดมณฑลจิงโจวจากกวนอู หลังจากบุกยึดสำเร็จ ซุนกวนวางแผนที่จะบุกเล่าปี่ในฉู่ (ครอบคลุมพื้นที่มณฑลเสฉวนและนครฉงชิ่งในปัจจุบัน) จึงแต่งตั้งจิวท่ายเป็นผู้ปกครองนครฮั่นจง ถึงแม้ว่าฮั่นจงจะอยู่ภายใต้การควบคุมของเล่าปี่ในขณะนั้น อีกทั้งยังแต่งตั้งเป็น General of Vehement Might (奮威將軍) และมอบยศขุนนาง "Marquis of Lingyang" (陵陽侯) ให้

 เสียชีวิต 
จิวท่ายเสียชีวิตในรัชสมัยหฺวางอู่ (黄武) (222-229) ของพระเจ้าซุนกวน(黃武中卒。) Sanguozhi vol. 55. ไม่มีการระบุปีที่เสียชีวิตไว้ แต่ Rafe de Crespigny นักจีนวิทยาชาวออสเตรเลีย ประมาณไว้ว่าเป็น ค.ศ. 223

 ทายาท 
โจวเช่า () ลูกชายของจิวท่าย ได้รับการแต่งตั้งเป็นนายกองทหารม้า () และบัญชาทหารจำนวนหนึ่ง จิวเช่ารบกับโจหยินในศึกหรูฉื้อในปี 222-223 ในปี 228 จิวเช่าเข้าร่วมศึกเซ็กเต๋งภายใต้การบัญชาของลกซุน ทัพง่อเอาชนะทัพวุยที่นำทัพโดยโจฮิวไปได้ จิวเช่าเสียชีวิตในปี 230 โจวเฉิง () ผู้เป็นน้องชายรับช่วงต่อ โดยโจวเฉิงสืบทอดตำแหน่งทางการทหารต่อจากพี่ชายและตำแหน่งขุนนางต่อจากพ่อ(子邵以騎都尉領兵。曹仁出濡須，戰有功，又從攻破曹休，進位裨將軍，黃龍二年卒。弟承領兵襲侯。) Sanguozhi vol. 55.

 ในวัฒนธรรมสมัยนิยม 
จิวท่ายปรากฏตัวเป็นตัวละครที่เล่นได้ในซีรีส์เกมส์ไดนาสตีวอริเออร์และวอริเออร์โอโรจิของค่ายโคเอ

 เชิงอรรถ 

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).

 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).

หมวดหมู่:ขุนพลของง่อก๊ก
หมวดหมู่:ขุนพลของซุนกวน